[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "LINGUA \u2013 Oftaj demandoj kaj respondoj"}, {"text_idx": "#000006", "text": "Dankon pro via intereso pri la honoroficaj kunlaboraj eblecoj en Esperanto Lingua kaj Global Voices (en Esperanto Tutmondaj Voc\u0302oj). Ni c\u0302iam serc\u0302as tradukantojn kaj ideale samnombran provlegantaron, kiuj pretas mildigi la lingvajn barojn, kiuj disigas homojn kaj kulturojn. Se vi legis nian pag\u0302on Pri Ni, se vi favoras la Manifeston de Global Voices kaj vi s\u0302atus scii pli pri nia c\u0302iutaga laboro, antau\u0306 ol vi alig\u0302as al nia teamo de honoroficaj tradukantoj/tradukintoj, tiam bonvolu legi la subajn respondojn al la plej oftaj demandoj de niaj volontuloj."}, {"text_idx": "#000007", "text": "Inspirita de metiejo pri Global Voices kaj lingvoj dum kunveno de Global Voices organizita en 2006 en Delhio, Barato, grupo de francparolantaj blogistoj renkontis la fondintojn de GV (Ethan Zuckerman, Rebecca MacKinnon kaj Portnoy [en], la tajvanan kontribuanton) kaj proponis krei franclingvan retejon de GV kiu similu al la c\u0302ina retejo de Global Voices farita de Portnoy. Aliaj lingvo-komunumoj same esprimis intereson kaj tiel naskig\u0302is LINGUA."}, {"text_idx": "#000008", "text": "1 Kio estas Global Voices kaj kio estas Lingua?2 Kial farig\u0302i volontula tradukanto?3 Farig\u0302i kunlaboranto de Esperanto Lingua4 Mi volas volontuli kiel tradukisto, kion mi devas fari?5 Mi ne estas profesia tradukisto. C\u0302u mi povas kandidatig\u0302i kiel volontulo?6 Kio okazas kiam mi ig\u0302as volontula tradukisto?7 C\u0302u mi povas elekti la artikolojn kiujn mi volas traduki?8 C\u0302u ekzistas minimuma sindevontigo? Kio pri limdatoj?9 Kiel mi povas peti helpon se estos teknikaj au\u0306 tradukaj problemoj?10 Kio okazas se mi faras eraron en la traduko?11 Kial traduki se ni povas uzi Google-tradukilon?12 C\u0302u la tradukoj estas pagataj?13 C\u0302u eblos aperigi originale verkitajn tekstojn en Global Voices Esperanto (GVE)?14 C\u0302u mi povas verki artikolojn por Global Voices en Esperanto kun anglalingva traduko ?15 Mi estas studento pri tradukscienco. C\u0302u mi povas fari stag\u0302on?16 C\u0302u mi povas traduki el aliaj lingvoj ol la angla?17 C\u0302u eblas partopreni alimaniere?18 C\u0302u la kunlaborantoj neniam renkontig\u0302as? Kiel vi laboras je distanco?19 C\u0302u mi polas esti parto de mojosa tutmonda traduka teamo ?"}, {"text_idx": "#000010", "text": "Global Voices estas volontula komunumo sen limoj, kiu konsistas el pli ol 1200 verkistoj, analizistoj, specialistoj pri retaj medioj kaj tradukistoj. Global Voices gvidas diskutojn pri novaj\u0302oj en civitanaj medioj ekde 2005. G\u0302i esploras, kontrolas kaj tradukas gravajn artikolojn kaj historiojn kiuj ne ricevis lau\u0306meritan atenton, ekde blogoj, sendependa gazetaro kaj sociaj retoj en 167 landoj. Ni estas plurilingva komunumo formita de personoj kiuj kunlaboras en diversaj projektoj, inter kiuj: Rising Voices, Advox, Community blog kaj Lingua."}, {"text_idx": "#000011", "text": "La historioj kiujn ni precize rakontas en Global Voices estas tradukitaj en diversajn lingvojn, ekde la c\u0302ina, la hispana kaj la araba, g\u0302is minoritataj lingvoj kiel la malagasa, la kataluna kaj la ajmara. La ekzisto de Global Voices en tiuj lingvoj estas la rezulto de la laboro de centoj da volontulaj tradukistoj kiuj estas la koro de la projekto Lingua."}, {"text_idx": "#000012", "text": "ATENTU ! c\u0302iuj lingvaj sekcioj de GV estas disaj retejoj kaj kvankam vi alig\u0302as al Global Voices en Esperanto (Tutmondaj Voc\u0302oj) ne eblas au\u0306tomate ensaluti kun via GVE-konto c\u0302e alia lingva pag\u0302o de Global Voices. Tio c\u0302efe gravas se vi volas VERKI por Global Voices, c\u0302ar vi bezonas fari tekston en la angla kiel baza teksto por tradukoj al aliaj lingvoj."}, {"text_idx": "#000013", "text": "Lingvoj spegulas la dinamismon de la lingvo-komunumoj. Volontuloj kiuj tradukas au\u0306 verkas akiras spertojn kiel tradukistoj au\u0306 verkistoj. La laboro de niaj tradukistoj kaj verkistoj aperas sur la c\u0302efpag\u0302o kun klara mencio de ilia nomo (mem elektebla) por ke ili ricevu sian merititan rekonon kaj povu eventuale konstrui sian Eportfolion [en]. Tiele ili povas gajni valoran diskonigon de ilia laboro. Tamen, la fokuso restadas kus\u0302i sur la fakto ke Lingua-tradukistoj helpas kunligi malsamajn lingvajn kaj kulturajn mondojn kaj donas voc\u0302on al malofte au\u0306ditaj voc\u0302oj."}, {"text_idx": "#000014", "text": "Por partopreni en la LINGUA-projekto (prefere al nia Esperantlingva teamo ene de LINGUA, plenigu rekte la alig\u0302ilon por Global Voices en Esperanto (GVE) au\u0306 kontaktu unu el niaj administrantoj de la multaj diverslingvaj Lingua-komunumoj, pere de jena \u2018application form\u2018 [alig\u0302ilo en la angla, sed sur kiu vi povas indiki ke vi volas traduki kaj kontribui en Esperanto]. Por aldoni novan lingvon, sendu vian proponon [en] !"}, {"text_idx": "#000015", "text": "Vidu kion kelkaj tradukistoj de Global Voices respondis al tiu demando!"}, {"text_idx": "#000017", "text": "\u2018Mia deziro estas ke lokaj voc\u0302oj estu au\u0306skultataj tutmonde pere de Tutmondaj Voc\u0302oj\u2019, diris Honore\u0301 Sebuhoro, kiu alig\u0302is al Global Voices Esperanto en au\u0306gusto 2019."}, {"text_idx": "#000018", "text": "\u2018Global Voides donas al mi la s\u0302ancon konsciig\u0302i pri mia lingvoscio en Esperanto kaj aliaj lingvoj, samkiel pri miaj scioj rilate al tradukado\u2019, diris Herman Dekeu\u0306nink, kiu alig\u0302is en 2016 al la skipo de Global Voices en Esperanto."}, {"text_idx": "#000019", "text": "Mi konsideras min mondcivitano kun dumviva pasio por tradukado. Tradukado estas mia laboro, mia s\u0302atokupo kaj mia ambicio. Mi kontribuas al Tutmondaj Voc\u0302oj c\u0302ar mi volas, ke homoj de la rusparolanta komunumo havu aliron al la realaj novaj\u0302oj de la tuta mondo, alportitaj de multaj voc\u0302oj en multaj lingvoj. Mi kredas je la etoso de Tutmondaj Voc\u0302oj kaj mi fieras esti parto de tiu c\u0302i mirinda familio! diris Lyudmila Tomanek, tradukadministranto de la GV en la rusa."}, {"text_idx": "#000020", "text": "\u2018Eu sou tradutora volunta\u0301ria porque acho muito importante transmitir as vozes das pessoas de uma maneira e em uma li\u0301ngua que todos podem entender\u2019, disse Gabriela Garcia Calderon Orbe, que associou-se a\u0300 Global Voices em espanhol em novembro de 2007 e, desde enta\u0303o, traduziu mais de 2.680 posts."}, {"text_idx": "#000021", "text": "\u2018Mi estas volontula tradukistino, c\u0302ar mi taksas tre grava au\u0306digi la voc\u0302ojn de la homoj en maniero kaj en lingvo kiujn c\u0302iuj povas kompreni\u2019, diris Gabriela Garcia Calderon Orbe, kiu alig\u0302is al la hispana Global Voices en novembro 2007 kaj ekde tiam tradukis pli ol 2.680 artikolojn."}, {"text_idx": "#000022", "text": "\u2018Porque me permite conhecer as redes sociais como nunca antes e tambe\u0301m, por meio das traduc\u0327o\u0303es dos artigos da Global Voices, encontro pessoas maravilhosas de todas as partes do mundo, que sa\u0303o loucas como eu por mudanc\u0327as e buscam isso atrave\u0301s dos meios digitais\u2019, declarou Thalia Rahme, de Beirute, volunta\u0301ria da Global Voices em a\u0301rabe e france\u0302s."}, {"text_idx": "#000023", "text": "\u2018C\u0302ar g\u0302i permesas al mi koni la sociajn retojn en maniero kiun mi antau\u0306e ne konis kaj ankau\u0306 c\u0302ar per la tradukado de la artikoloj de Global Voices, mi renkontas mirindajn personojn el la tuta mondo, kiuj avidas s\u0302ang\u0302ojn kaj batalas por tio per ciferecaj medioj\u2019, diris Thalia Rahme, de Bejruto, Global Voices-volontulino por la araba kaj la franca."}, {"text_idx": "#000024", "text": "\u2018Eu gosto da ideia de poder informar a outras pessoas sobre o que esta\u0301 acontecendo nos lugares mais distantes e remotos, locais quase sempre esquecidos, e dessa maneira ajudar a criar lac\u0327os entre povos que vivem nos quatro cantos do mundo\u2019, afirmou a tradutora de france\u0302s Samantha Deman."}, {"text_idx": "#000025", "text": "\u2018Mi s\u0302atas la ideon povi informi aliajn personojn pri kio okazas en la plej malproksimaj kaj izolitaj lokoj, kiuj estas c\u0302iam kvazau\u0306 forgesitaj, kaj tiamaniere helpi krei ligojn inter popoloj kiuj vivas en c\u0302iuj mondopartoj\u2019, afirmis Samantha Deman, tradukistino por la franca skipo de Global Voices."}, {"text_idx": "#000026", "text": "\u2018Por eu ter aprendido tanto sobre o mundo com a Global Voices quero compartilhar esse conhecimento com quem na\u0303o sabe o idioma ingle\u0302s\u2019, disse Paula Go\u0301es, uma tradutora brasileira, residente em Londres, que associou-se a\u0300 equipe luso\u0301fona em 2007."}, {"text_idx": "#000028", "text": "\u2018C\u0302ar temas pri vere plurkultura sperto. GV inspiras personojn en c\u0302iuj mondopartoj \u2013 mi volas helpi plilau\u0306tigi iliajn voc\u0302ojn!\u2019, diris Kasia Odrozek, tradukistino por la pola, log\u0302anta en Berlino, kiu alig\u0302is al la pola teamo de Global Voices en 2011."}, {"text_idx": "#000031", "text": "\u2018Fazer traduc\u0327a\u0303o volunta\u0301ria para a GV e\u0301 como abrir novas janelas para o mundo e para suas milho\u0303es de realidades\u2019, atestou Anna Kokkinidou, tradutora da Global Voices em grego."}, {"text_idx": "#000032", "text": "\u2018Fari volontulan tradukadon por GV estas kvazau\u0306 malfermi novajn fenestrojn al la mondo kaj al siaj milionaj realoj\u2019, asertis Anna Kokkinidou, tradukistino de Global Voices por la greka."}, {"text_idx": "#000033", "text": "I was desperately looking for a platform where I could read more humanized stories, through which I could know much more about this world without losing objectivity or getting confused following labels and identifications. Rawan Gharib, Cairo"}, {"text_idx": "#000034", "text": "Mi senespere serc\u0302is platformon, kie mi povis legi pli humanigitajn rakontojn, per kiuj mi povus scii multe pli pri c\u0302i tiu mondo sen perdi objektivecon au\u0306 konfuzig\u0302i sekvante identigajn etikedojn. Rawan Gharib, Kairo, Egipto."}, {"text_idx": "#000035", "text": "Krom tio, la volontula laboro estas tre ric\u0302iga, c\u0302ar la tradukistoj de la teamo Lingua g\u0302uas per la tradukoj valoran videblecon sur la pag\u0302oj de Global Voices. Vi estos membro de nia internacia komunumo kaj vi konos personojn el la tuta mondo kun interesoj similaj al viaj. Cetere, vi amuzig\u0302os!"}, {"text_idx": "#000036", "text": "Farig\u0302i kunlaboranto de Esperanto Lingua"}, {"text_idx": "#000037", "text": "Lingua estas projekto kiu celas internaciigi la artikolojn de Global Voices (GV) pere de tradukado en dekoj da lingvoj, kun la helpo de centoj da volontulaj tradukistoj. Lau\u0306 Vikipedio tradukisto estas persono, kiu tradukas el iu lingvo al alia, ebligante al homoj lau\u0306eble kapti la esencon de fremdlingva teksto au\u0306 diro."}, {"text_idx": "#000041", "text": "Estos plezuro havi vin en nia teamo! Sufic\u0302as plenumi la alig\u0302ilon por doni kelkajn informojn pri vi. Ni antau\u0306g\u0302ojas ricevi vian mesag\u0302on!"}, {"text_idx": "#000044", "text": "Kio okazas kiam mi ig\u0302as volontula tradukisto?"}, {"text_idx": "#000045", "text": "La g\u0302enerala direktoro de Lingua au\u0306 la administranto de la Global Voices Esperanto (GVE) kontaktos vin baldau\u0306. Bonvolu havi paciencon se ni ne tuj respondas, c\u0302ar niaj administrantoj ankau\u0306 estas volontuloj."}, {"text_idx": "#000047", "text": "Jes! La tradukistoj povas elekti la artikolojn de Global Voices, Advox, Rising Voices au\u0306 de iu ajn el la retejoj de Community blog kiujn ili volas traduki. Ili ec\u0302 povas specialig\u0302i pri s\u0302atata temo au\u0306 lando. Tiuj kiuj interesig\u0302as povas peti al GVE liston kun sugestoj de tradukindaj artikoloj au\u0306 de tempo al tempo ni diskongos alvokon por kuntraduki pli longajn artikolojn. Iuj kunlaborantoj preferas labori laupete, kaj informas administranton se ig\u0302os tro."}, {"text_idx": "#000049", "text": "Vi estas konsiderata aktiva kunlaboranto kaj restos (kun foto) en la listo de \u201cAktivaj kunlaborantoj\u201d kiam almenau\u0306 unu traduko via aperas en GVE ene de c\u0302iuj tri monatoj. Post tri monatoj eblas ke vi ne plu aperas inter la kunlaborantoj, sed via konto tial ne c\u0302esas ekzisti kaj vi povas facile repreni vian tradukon kaj farig\u0302i aktiva kunlaboranto kiam ni denove povos publikigi vian tradukon. Ni konsilas al vi traduki almenau\u0306 unufoje monate."}, {"text_idx": "#000050", "text": "La limdatoj dependas de la longeco de la artikolo, sed des pli rapide des pli bone. Tempoligitaj artikoloj estas ekzemple la intervjuoj publikigitaj okaze de la c\u0302iusemajnaj lau\u0306vicaj tvitero-kampanjoj por plivastigi la voc\u0302ojn de aktivistoj por la indig\u0302enaj lingvoj kadre de la Internacia Jaro de Indig\u0302enaj Lingvoj 2019 (IJIL), lanc\u0302ita de la tuta UN kaj ne nur de Unesko."}, {"text_idx": "#000051", "text": "C\u0302iukaze, kontaktu vian lingvan redaktanton/adinistranton kaj sciigu se vi ne povas fini la tradukon g\u0302ustatempe. Legu ankau\u0306: Bonvenon al niaj tradukistoj."}, {"text_idx": "#000053", "text": "Vi c\u0302iam povas peti helpon al via(lingva) redaktisto kaj administranto, al alia tradukisto el la teamo. Eventuale ni transdonos vian peton al la direktoro de Lingua. Se vi havas teknikajn demandojn pri kiel uzi nian administran sistemon, bazitan sur la platformon WordPress, legu nian Tradukgvidilon al Lingua. Vidu ankau\u0306 superrigardon pri la aliaj gvidiloj en la jena artikolo Bonvenon al niaj tradukistoj."}, {"text_idx": "#000055", "text": "Ne maltrankvilig\u0302u! La tradukoj estas reviziitaj de la provleganto(j) antau\u0306 la publikigo."}, {"text_idx": "#000058", "text": "La au\u0306tomata tradukado donas g\u0302eneralan ideon pri la enhavo de la teksto. Tamen, ne estas konsilinda uzi tiun ilon kiam oni volas havi pli g\u0302isfundan komprenon de la mondo, scii pli pri la beleco de aliaj kulturoj kaj kompreni la diversajn aspektojn de iu lingvo. Cetere, tiaj tradukiloj ne disponeblas por kelkaj lingvoj, kiel por ekzemplo la bengala au\u0306 la ajmara. Ni preferas donaci al niaj legantoj tradukon farita kun amo!"}, {"text_idx": "#000060", "text": "Bedau\u0306rinde, ne. Tutmondaj Voc\u0302oj estas volontula projekto kaj la Lingua-retejoj ekzistas danke al la sindonemo de centoj da volontuloj, kiuj donas iliajn tempon por fari tradukojn kaj tiamaniere konstruas pontojn inter lingvoj kaj kulturoj. Tamen, niaj tradukistoj estas rekompencitaj per multaj aliaj manieroj, kaj la plejmulto g\u0302uas specon de kontento kiun neniu financa rekompenco povas havigi: ili sentas ke ili faras pozitivan kontribuon por la mondo. La tradukistoj ankau\u0306 multe lernas pere de tiu laboro kaj multaj volontuloj transdonas tiun konon al popoloj kaj landoj."}, {"text_idx": "#000062", "text": "Kiam temis pri originala enhavo, tio eblis kun permeso por mallonga afis\u0302o kun novaj\u0302oj ligitaj al la lingvo de la retejo, c\u0302i-kaze Esperanto. Bedau\u0306rinde ni momente (2019) ne povas eldoni aliajn originalajn artikolojn en Esperanto, nur tradukojn, c\u0302ar ne ekzistas redaktoro en la redaktejo de GV kiu kapablas kompreni Esperanton. Originalaj artikoloj devas esti publikigitaj en unu el la jenaj lingvoj: araba, franca, portugala, rusa, hispana kaj angla, sed ne nepre nur en la angla! Publikigo en aliaj lingvoj diskuteblas c\u0302iuokaze depende de la rezulto pere de la plenigo de informoj en la tn. \u2018story-pitching-form\u2018 [en] kaj interkonsente kun Filip Noubel, administra direktoro de GV Tutmonde."}, {"text_idx": "#000064", "text": "Por ke tio okazu, ni unue devus produkti bonan enhavon en Esperanto, kiu estu signifoplena por internacia legantaro, kaj trovi volontulojn por traduki el Esperanto al la angla."}, {"text_idx": "#000065", "text": "Jes ja, vi povas alig\u0302i al Global Voices (GV) kiel volontula verkisto [angle] kaj sametempe menciu en la alig\u0302ilo al Global Voices Esperanto ke vi deziras verki por GV. Se vi volas verki originalan artikolon en Esperanto tiam zorgu por samtempe prezenti tradukon almenau\u0306 ankau\u0306 en la angla lingvo. Ni, la teamo de GVE respondos al vi kaj helpos lau\u0306eble."}, {"text_idx": "#000066", "text": "Global Voices proponas al verkistoj ke ili raportu en iu specifa lingvo au\u0306 pri iu specifa regiono. C\u0302u vi havas blogon pri iu regiono au\u0306 c\u0302u vi volas paroli pri regiono au\u0306 lando kiun vi taksas ignorita de la dominanta amaskomunikilaro ? C\u0302u vi sekvas retajn \u201cdiskutojn\u201d en via propra lando au\u0306 en alia lando kiun vi bone konas? Se vi volas helpi nin plivastigi nian raportadon, bonvolu konsulti nian pag\u0302on HOW TO WRITE FOR GLOBAL VOICES (angle) por havi pli da detaloj pri kiel vi povas kontribui per artikoloj kiuj rilatas al la agado de la cifereca medio en via lando kaj por proponi vian artikolon (angle)."}, {"text_idx": "#000067", "text": "Mi estas studento pri tradukscienco. C\u0302u mi povas fari stag\u0302on?"}, {"text_idx": "#000068", "text": "Jes! Vi povas havi lokon en nia teamo kiel tradukisto, provleganto au\u0306 aliaj roloj! Tamen, pensu ke ni ne havas fizikan oficejon kaj la tuta laboro okazas defore. Tio signifas ke povas ne ekzisti oportuno koni la provlegantojn persone. Se via laboro kiel stag\u0302anto povas okazi defore, bonvolu kontakti kaj informi nin pri viaj bezonoj kaj ni faros c\u0302ion eblan por respondi al viaj bezonoj. C\u0302iukaze, vi povas alig\u0302i al Global Voices kiel volontulo!"}, {"text_idx": "#000069", "text": "Se vi ne estas profesie jam tradukisto kaj volas iom esplori la kampon de profesia tradukado, eblas els\u0302uti manlibrojn pri tradukado en diversaj lingvoj [ar, en, de, es, fa, fr, it, nl, pt, tr] c\u0302e courses.logos.it"}, {"text_idx": "#000070", "text": "Vikipedio: tradukistoj kiuj tradukas/is al Esperanto."}, {"text_idx": "#000071", "text": "C\u0302u mi povas traduki el aliaj lingvoj ol la angla?"}, {"text_idx": "#000072", "text": "Por traduki en Esperanton ne necesas traduki el la angla, se la tradukantoj ne scias la anglan. Ili povas traduki el aliaj lingvoj se la artikolo jam ekzistas en alia lingvoversio ol la angla. Estas bona, ke esperantistoj estas el diversaj landoj kaj scias diversajn lingvojn por fari tradukon en Esperanton. Global Voices ekzistas en dekoj da lingvoj, sed kutime la artikoloj plej rapide aperas en la angla, la malagasa kaj hispana lingvoj."}, {"text_idx": "#000073", "text": "Jes, estas multaj manieroj partopreni! Alig\u0302i al la komunumo de Global Voices kiel leganto au\u0306 kunlaboranto povas esti tre fruktodona sperto. Jen kelkaj manieroj subteni Global Voices."}, {"text_idx": "#000074", "text": "Estu parto de nia vasta komunumo: vi povas sekvi nin en Tvitero au\u0306 en Fejsbuko.\nDisvastigu niajn enhavojn: kiam vi s\u0302atas artikolon, rekomendu g\u0302in al viaj sekvantoj per la opcio por kundividi. Vi ankau\u0306 povas republiki g\u0302in: nia enhavo disponeblas sub la licenco Krea Komunaj\u0302o, kio signifas ke vi nur devas indiki la devenon kaj enmeti ligon al nia retejo.\nSekvu kaj enmeti nian RSS-fluon [en] por temoj au\u0306 landoj kiuj specife interesas vin (kiel ekzemple: \u201cHomaj Rajtoj\u201d au\u0306 \u201cMezoriento kaj Nordafriko\u201d)\nSkribu pri ni: helpu nin atingi nian celon disvastigante pri ni! Vi havas plenan liberon disvastigi niajn ideojn en sociaj retoj kaj ankau\u0306 kial ne, parolu pri ni ekster la reto.\nInvitu amikojn ig\u0302i volontuloj: se vi havas konatulojn kiuj s\u0302atus alig\u0302i al ni, invitu ilin viziti nian pag\u0302on!"}, {"text_idx": "#000075", "text": "C\u0302u la kunlaborantoj neniam renkontig\u0302as? Kiel vi laboras je distanco?"}, {"text_idx": "#000076", "text": "Niaj volontuloj devenas de la tuta mondo kaj tio estas unu el la plej belaj aspektoj de la projekto. Ni komunikas pere de retlistoj de partoprenantoj kaj retmesag\u0302oj. Ni kundividas materialojn en sociaj retoj kaj organizas retajn kunsidojn \u2013 c\u0302iu teamo havas sian propran labormanieron. Tamen, kiam aperas oportunoj, ni ankau\u0306 renkontig\u0302as. Povas esti renkontig\u0302o de volontuloj de Global Voices kiuj log\u0302as en la sama urbo, au\u0306 povas esti specialaj renkontig\u0302oj, kiam du au\u0306 pli membroj de Global Voices hazarde trovig\u0302as en la sama loko. Tiamaniere, se vi multe vojag\u0302as, vers\u0302ajnas ke vi renkontos iun partoprenanton de nia komunumo kien ajn vi iras."}, {"text_idx": "#000077", "text": "Krom improvizitaj renkontig\u0302oj, Global Voices organizas tutmondajn pintkunvenojn [en] pri civitanaj medioj ie en la mondo c\u0302iun duan jaron, kaj tiam profitas por kunigi lau\u0306eble plej multe da volontuloj! Vidu kelkajn fotojn de la filipina pintkunveno, ekzemple!"}, {"text_idx": "#000078", "text": "C\u0302u mi polas esti parto de mojosa tutmonda traduka teamo ?"}, {"text_idx": "#000083", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000084", "text": "Speciala danko al niaj multaj subtenantoj"}]